  Виталий Пронин Уром пала нуись трассалэн улэп интыез ӧвӧл ни. Со пыре ёросысь алама сюресъёс пӧлы. Нош машинаен ворттылӥсьёс арысь аре тросгес луо. Ог 2 арня талэсь азьло трассалэсь Гожня пыр ортчись люкетсэ асфальт пырыен шобыртӥзы. Табере сюресэз тупато гуртысь Школьной ульчаын но.Уром муниципал кылдытэтлэн йырыз Пётр Коровин верамъя, та ужъёслы интыысь сюрес фондын чакламын 670 сюрс манет. Озьы выльдӥськозы сюрес дурысь пусъёс но. Гожня гуртын ужъёс йылпумъяськизы ке, тупатъяны чакламын Уром посёлокысь Островский нимо урамез.   